KOMISSION ASETUS (ETY) N:o 2709/87, annettu 9 päivänä syyskuuta 1987, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta



Virallinen lehti nro L 260 , 10/09/1987 s. 0007 - 0008

Suomenk. erityispainos Alue 3 Nide 24 s. 0113

Ruotsink. erityispainos Alue 3 Nide 24 s. 0113



KOMISSION ASETUS (ETY) N:o 2709/87, annettu 9 päivänä syyskuuta 1987, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ (), sellaisena kuin se on viimeksi muutettuna asetuksella (ETY) N:o 1915/87 (), ja erityisesti sen 26 artiklan 3 kohdan, sekä katsoo, että komission asetuksen N:o 282/67/ETY (), sellaisena kuin se on viimeksi muutettuna asetuksella (ETY) N:o 1981/87 (4), 7 artiklassa säädetään korotusten ja alennusten soveltamisesta interventioon tarjottuihin siemeniin, jotka eivät vastaa vakiolaatua; markkinointivuoden 1985/1986 aikana tapahtuneen hintojen kehityksen vuoksi olisi muutettava nämä asetuksen N:o 282/67/ETY liitteessä I olevat korotukset ja alennukset; Espanjassa interventioon tarjottujen auringonkukansiementen osalta olisi säädettävä erityisistä korotuksista ja alennuksista, joissa on otettu huomioon tässä jäsenvaltiossa noudatettavat hinnat, neuvoston asetuksessa (ETY) N:o 1917/87 (5) vahvistetaan auringonkukansiementen interventiohinta markkinointivuodeksi 1987/1988 niille siemenille, joiden vakiolaadun kosteuspitoisuus on yhdeksän prosenttia; tämän vuoksi on tarpeen mukauttaa asetus N:o 282/67/ETY, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 282/67/ETY seuraavasti. 1. Korvataan 3 artiklan 2 kohdan toisessa luetelmakohdassa luku "10" luvulla "9". 2. Korvataan liite I tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1987. Komission puolesta Frans ANDRIESSEN Varapuheenjohtaja () EYVL N:o 172, 30.9.1966, s. 3025/66 () EYVL N:o L 183, 3.7.1987, s. 7 () EYVL N:o 151, 13.7.1967, s. 1 (4) EYVL N:o L 187, 7.7.1987, s. 6 (5) EYVL N:o L 183, 3.7.1987, s. 14 LIITE "LIITE I I. Rapsin- ja rypsinsiementen öljypitoisuus Korotus tai alennus on 0,020 ECUa 100 grammalta öljyä, joka on enemmän tai vähemmän kuin 40 kilogrammaa 100 kilogrammassa siemeniä, joiden paino on määritetty asetuksen (ETY) N:o 2681/83 liitteessä määritetyllä menetelmällä ja joiden öljypitoisuus on mukautettu sen mukaisesti. II. Auringonkukansiementen öljypitoisuus Korotus tai alennus on 0,025 ECUa 100 grammalta öljyä, joka on enemmän tai vähemmän kuin 44 kilogrammaa 100 kilogrammassa siemeniä, joiden paino on määritetty asetuksen (ETY) N:o 2681/83 liitteessä määritetyllä menetelmällä ja joiden öljypitoisuus on mukautettu sen mukaisesti. Edeltävässä alakohdassa tarkoitettu korotus tai alennus on kuitenkin Espanjassa 0,080 ECUa."